Frøken Norge

**Frøken Norge**-tittelen (Miss Norway) har vært benyttet siden midten av 1950-årene, og blir gitt til vinneren av Norges store nasjonale missekonkurranse. De første årene var det *[[Dagbladet]]* som sto for kåringen av Frøken Norge, men nå står Motivaction AS for konkurransen som nå er kjent som **Miss Norway**.

«Frøken Norge» er ikke lengre navnet på noen nasjonale missekonkurranser, og den største konkurransen går nå under navnet Miss Norway. Dette er den største nasjonale missekonkurransen i Norge, og vinneren av konkurransen får muligheten til å representere Norge i Miss Universe, verdens største missekonkurranse. *Runner ups* (2. – 5. plass) kan bli sendt til andre internasjonale skjønnhetskonkurranser, hvor de vanligste er Miss World og Miss International.

Norge har deltagere i andre internasjonale missekonkurranser også, men disse jentene blir oftest utvalgt og sendt av andre aktører enn foretaket som arrangerer «Miss Norway». Blant disse har det vært norske deltagere i blant annet «Miss Earth», «Miss Supranational» , «Miss Grand International» og «Miss Globe».

Den nyere «Miss Norway»-konkurransen har andre krav og aktiviteter for deltagerne enn den tidligere «Frøken Norge»-konkurransen hadde; blant annet hevder arrangørene at det nå er større fokus på indre skjønnhet enn ytre. I forkant av finalen skal jentene gjennom ett halvt års deltager periode vise sine verdier og arbeide mot disse, jobbe frivillig, jobbe for en personlig hjertesak, skaffe mediaomtale og arbeide med egne sosiale medier. Seier i konkurransen blir ifølge arrangøren hovedsakelig basert på arbeidet som blir gjort før finalen samt utstråling på scenen under finalen, og vinner blir den deltageren som organisasjonen vurderer best kan representere Norge i Miss-Universe-konkurransen. Deltagerne som i andre konkurranser ville fått tittelen andre og tredje plass, blir heller *first runner up* og *second runner up*. Det er normalt fire *runner ups* etter mal av andre missekonkurranser.

Norge har vunnet tre store internasjonale førsteplasser gjennom tidene. Mona Grudt vant Miss Universe i 1990; Catherine Alexandra Gude vant Miss International i 1988, Anne Lena Hansen vant Miss International i 1995.

Mellom 2003−2004 fikk Norge fem plasseringer i forskjellige konkurranser, en rekord som har stått siden. Siste plassering av en nordmann internasjonalt, ble oppnådd av Mariann Birkedal i 2010, da hun fikk sjetteplass i Miss International. Etter dette var Norge uplassert tolv år på rad i alle de store internasjonale konkurransene, frem til 2022 da Lilly Sødal fikk topp 20-plassering i Miss Earth.

## Historie

### 1952–1957
I 1952 ble Frøken Norge startet av Dagbladet, som sendte vinneren av konkurransen til Miss Universe mellom 1952–1955. Dagbladet hadde de nasjonale rettighetene til Miss-Universe-konkurransen frem til 1957, men sendte ikke misser de to siste årene som rettighets holder.

### 1958–1985
Ukebladet Det Nye overtok i 1958 og kalte konkurransen «Frøken Norge» og sendte vinneren til Miss Universe, andreplassen til Miss World og tredjeplassen til Miss Europa.

*Det Nye* sendte ut misser frem til 1974. I 1960 sendte ukebladet andreplassen til den nye konkurransen Miss International og tredjeplassen til Miss World. I 1969 sendte VG Ingeborg Sørensen til Miss International og deretter ble tidligere misser sendt til konkurransen. Fra 1975 til 1982 var det ingen konkurranse vinnere som ble sendt ut for å konkurrere. Norges representanter ble heller sendt av modell og medie firmaer i denne tidsperioden. 

### 1986–2011

Geir Hamnes overtok i 1986 ansvaret for Frøken Norge og lisensen for å sende kandidater til Miss World-konkurransen. Fra 1989 hadde han også ansvaret for Norges kandidater til Miss Universe. Disse to konkurransene hadde på denne tiden markert seg som de ledende internasjonale missekonkurransene. Frem til 1999 ble det avholdt separate kåringer som kvalifiserte til deltakelse i disse to. I 2000 ble disse to konkurransene sammenslått, og siden er det blitt kåret to sidestilte vinnere av Frøken Norge hvert år; en for Miss World og en for Miss Universe. Blant disse vinnerene var det 2 av Frøken Norges utsendte som gikk videre til å vinne sin Internasjonal konkurranse. Mona Grudt som vant Miss Universe i 1990, og Anne Lena Hansen som vant Miss International i 1995. Frøken Norge holdt sin siste konkurranse i 2011, og har siden den tid ikke vært aktiv.

I 1978 ble «Miss Norway» stiftet, en konkurrerende konkurranse for Frøken Norge. På 1980-tallet var disse to de største missekonkurransene i Norge. Fra 1983–2008 var det Geir Killingland som stod som ansvarlig for denne konkurransen. Miss Norway sendte misser til andre store Internasjonale missekonkurranser. Blant disse var Miss International, Miss Earth og Miss Europe. Geir Killingland døde i 2009, noe som satt Miss Norway konkurransen på pause. Konkurransen ble relansert i 2010 med slagordet «rent, pent og smart» og skulle holde ett større fokus på miljøvern, da vinneren skulle bli sendt til Miss Earth-konkurransen, en missekonkurranse som fokuserer på miljøvern. Dette ble første og siste gang dette konkurranse formatet ble avholdt.

### 2012–idag
I 2012 overtok Armand Bye og Motivaction AS lisensen til å sende Norges representant til Miss Universe, og etablerte det nye konseptet *Miss Universe Norway*. Motivaction AS foretok store endringer i den tradisjonelle konkurransen, slik at den skulle reflektere nye idealer og heller fokusere på å styrke deltagernes kompetanse, ovenfor å kun fokusere på sceneopptredener. Den nye konkurransen strakte seg over flere måneder, hvor deltagerne skulle arbeide med blogging på Missnorway.org, skaffe sponsorer, snakke med pressen, og arbeide frivillig med sin utvalgte hjertesak. Vinneren av Miss Norway ble sendt til Miss Universe samme år. *Runner up*-ene kunne også få muligheten til å representere Norge i andre internasjonale konkurranser, slik som Miss International og Miss World. Armand Bye døde i 2021, og som følge av dette overtok Knut Yrvin som daglig leder og nasjonal direktør for Miss Norway. 

## Miss Norway vinnere
Motivaction AS tok over Miss Norway konkurransen i 2012, og har siden den gang hatt 14 vinnere. Disse vinnerne har i sitt år vært representant og front figur for organisasjonen, og representert Norge i Miss Universe-konkurransen.

## Norges kandidater til de største internasjonale skjønnhetskonkurransene

### Kandidater til Miss World

Den første norske Miss World-deltakeren ble sendt til den tredje Miss World-konkurransen i 1953. Norge har aldri vunnet konkurransen. Beste plassering er Ingeborg Sørensens andreplass i 1972. Norge har oppnådd elleve plasseringer i konkurransen, sist i 2010.

### Kandidater til Miss Universe

Den første norske Miss Universe-deltakeren ble sendt til den første Miss Universe-konkurransen i 1952. Norge har vunnet konkurransen én gang, da Mona Grudt seiret i 1990. Norge har hatt finalister 17 ganger i konkurransen, med siste plassering i 2005. Siden 2012 har vinneren av Miss Norway konkurransen (tidligere frøken Norge) blitt sent til å representere Norge i Miss Universe.

### Kandidater til Miss Earth
Den første norske Miss Earth-deltakeren ble sendt til den andre Miss Earth-konkurransen i 2002. Norge i Miss Earth har aldri vunnet konkurransen. Beste resultat er Fay Larsens topp 10-plassering i 2003. Norge har hatt finalister i denne konkurransen tre ganger, i 2003, 2004 og mest nylig i 2022.

### Kandidater til Miss International
Den første norske Miss International-deltakeren ble sendt til den første Miss International-konkurransen i 1960. Norge har vunnet konkurransen to ganger; Catherine Alexandra Gude vant i 1988, og Anne Lena Hansen vant i 1995. Norge har hatt finalister tolv ganger i denne konkurransen, sist i 1996.

### Kandidater til Miss Grand International

Den første norske Miss Grand International-deltakeren ble sendt til den første Miss Grand International-konkurransen i 2013. Norge har aldri vunnet eller hatt finalister i denne konkurransen.

### Kandidater til Miss Supranational
Norge deltok for første gang i Miss Supranational i 2012, 3 år etter konkurransens oppstart. Norge har aldri vunnet eller hatt finalister i denne konkurransen.

## Se også
* Miss Universe
* Miss World
* Miss Grand International

## Referanser


## Eksterne lenker
*  Miss Norway